Проект за 
изменение и допълнение на Правилник за устройството и дейността на общинско предприятие „Общински жилища и имоти“ в частта на Приложение № 1  приет с Решение на Общинския съвет - Шумен

На основание чл. 28, ал. 1 и ал. 2 от Закона за нормативните актове, Ви представяме Мотиви за приемане на Проект за изменение и допълнение на Правилник за устройството и дейността на общинско предприятие „Общински жилища и имоти“ в частта на Приложение № 1

Предлаганият проект за изменение и допълнение на Правилника за устройството и дейността на общинско предприятие „Общински жилища и имоти“, в частта на Приложение № 1 е изготвен при спазване на разпоредбите на чл. 52, ал. 3 и ал. 4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл. 20 от Правилника за устройството и дейността на общинско предприятие „Общински жилища и имоти“.

1. Причини, които налагат приемането на проекта.
Съгласно чл. 52, ал. 2 от Закона за общинската собственост, общинското предприятие се създава, преобразува и закрива с решение на общинския съвет. С правилник, приет от общинския съвет, се определят предметът на дейност, структурата, управлението, численият състав, както и правата и задълженията на предприятието по отношение на предоставеното му общинско имущество. 
С решение № 357 по Протокол № 17 от 27.02.2025 г. Общински съвет Шумен прие Правилник за устройството и дейността на общинско предприятие „Общински жилища и имоти“, като в чл. 20 от Правилника е записано, че „Структурата и числения състав на Предприятието се утвърждават от Общински съвет – Шумен и са подробно описани в Приложение №1 към Правилника, което е неразделна част от същия“. 
Към настоящия момент общата численост на Общинско предприятие „Общински жилища и имоти“ е 67 щатни бройки в следната структура:
1. Директор 1 бр.
2. Направление „Администрация“ 4 бр.
3. Направление „Нежилищни имоти и общински пазари“ 26 бр.
4. Направление „Жилищни имоти, паркинги и гаражи“ 36 бр.
Общо: 67 бр.

На 10.11.2025 год. в деловодството на Община Шумен е депозирана докладна записка от директора на Общинско предприятие „Общински жилища и имоти“ с вх. № 93-00-3287/10.11.2025год.. С докладната той предлага изменение и допълнение на Правилника за устройството и дейността на общинско предприятие „Общински жилища и имоти“ в частта на Приложение № 1. Промяната е във връзка със следното:
1. Въведен е в експлоатация Ученически стадион „Цоньо Василев“ след извършени строително-ремонтни дейности на основен терен и новоизградени три броя игрища. 
2. Предстои въвеждане в експлоатация и на разширената зона за кратковременен платен престой и паркиране „Синя Зона“ в града.
3. Предстоящо въвеждане в експлоатация на новоизградения плувен басейн в град Шумен, след което имота ще бъде предоставен за управление на Общинското предприятие.
Във връзка с това е необходимо численият състав на предприятието да бъде увеличен със 27 бройки, в т. ч.:
·  в направление „Жилищни имоти, паркинги и гаражи“ с цел поддържане на реда и контрол за спазване на въведените правила в разширената зона за кратковременен платен престой и паркиране „Синя зона“ - 8 инкасатора
· в направление „Нежилищни имоти и общински пазари“  с цел безопасно и нормално функциониране на новоизградения плувен басейн и поддържане на монтираните съоръжения ще са необходими и 1 брой техническо лице, 8 броя спасители, 2 броя медицински лица, 6 броя хигиенисти -  общо 17 бройки 
· в направление „Нежилищни имоти и общински пазари“ за Ученически стадион „Цоньо Василев“ ще са необходими– 1 брой ръководител на обекта, и 1 брой работник поддръжка с цел поддържане на оптимални условия за спортно-тренировъчния процес - 2 бройки. 
Необходимите средства за работна заплата и други разходи ще се предвидят в план-сметката на предприятието за 2026 г. 
С оглед гореизложеното възниква необходимостта от разширяване на числения  състав на Общинско предприятие „Общински жилища и имоти“ трябва бъде 94 бр. със следната структура на предприятието, считано от 01.01.2026 г.: 
1. Директор 1 бр.
2. Направление „Администрация“ 4 бр.
3. Направление „Нежилищни имоти и общински пазари“ 45 бр.
4. Направление „Жилищни имоти, паркинги и гаражи“ 44 бр.
	Общо: 94 бр.

2. Целите, които се поставят:
Предлаганият проект е изготвен с цел осигуряване на човешки ресурс необходим за изпълнение на работния процес в ОП „Общински жилища и имоти“, както и ефективността на човешките ресурси в предприятието. 
3. Финансовите и други средства, необходими за прилагането на новата организационна структура:
Предложената промяна е съобразена с приетия от Общински съвет правилник за дейността на общинското предприятие и във връзка с настоящия проект следва да бъдат предвидени средства при изготвяне на план-сметката на ОП „ Общински жилища и имоти“ за бюджета за 2026 година.
4. Очакваните резултати от прилагането, включително финансовите, ако има такива:
Ефективно и качествено осъществяване на дейността на предприятието при спазване на нормативно установените изисквания на Закона за общинската собственост, Закона за публичните финанси, Закона за финансовото управление и контрол в публичния сектор, Наредбата за условията и реда за упражняване на правата на собственост на общината в търговски дружества с общинско участие в капитала, за участието на общината в граждански дружества и в сдружения с нестопанска цел и другите специални закони и подзаконови нормативни актове, регламентиращи дейността му и в съответствие със заложените в годишния бюджет на община Шумен бюджетни средства за неговата издръжка. Това ще даде възможност за подобряване и на финансовия резултат на предприятието. 

5. Анализ за съответствие с правото на Европейския съюз: 
От извършения анализ за съответствие с правото на Европейския съюз е видно, че промените не противоречат на норми от по-висока степен и са в съответствие с Европейското законодателство, включително и с Европейската харта за местно самоуправление, Европейска харта за регионално развитие и с приложимото европейско законодателство.


